Hefði Skoska þjóðarflokknum tekist að fá 50 þingmenn kjörna í Skotlandi af þeim 59 þingsætum sem kosið var um í þingkosningunum í Bretlandi á fimmtudaginn hefði það sett Ruth Davidson , fyrrverandi leiðtoga skoskra íhaldsmanna , í erfiða stöðu . Davidson hafði heitið því fyrir kosningarnar að ef Skoska þjóðarflokknum tækist að fá 50 þingmenn kjörna í Skotlandi myndi hún skella sér til sunds nakin í stöðuvatninu Loch Ness hvar sumir telja að skrímsli frá fornsögulegum tíma eigi heima . Hins vegar fóru leikar svo að Skoski þjóðarflokkurinn fékk 48 þingmenn kjörna í Skotlandi og fyrir vikið þarf Davidson ekki að standa við heit sitt . Hún hefur þó sagt að hún hafi verið nokkuð örugg um að hún þyrfti ekki að standa við það að skella sér til sunds .